CELEX: 32014D0841
Language: el
Date: 2014-11-26 00:00:00
Title: 2014/841/ΕΕ, Ευρατόμ: Εκτελεστική απόφαση της Επιτροπής, της 26ης Νοεμβρίου 2014 , για την τροποποίηση της εκτελεστικής απόφασης 2013/749/ΕΕ, Ευρατόμ με την οποία εξουσιοδοτείται η Πορτογαλία να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ [κοινοποιηθείσα υπό τον αριθμό C(2014) 8922]

28.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 343/27
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 26ης Νοεμβρίου 2014
   για την τροποποίηση της εκτελεστικής απόφασης 2013/749/ΕΕ, Ευρατόμ με την οποία εξουσιοδοτείται η Πορτογαλία να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ
   
      
         [κοινοποιηθείσα υπό τον αριθμό C(2014) 8922]
      
   
   (Το κείμενο στην πορτογαλική γλώσσα είναι το μόνο αυθεντικό)
   
      (2014/841/ΕΕ, Ευρατόμ)
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας,
   Έχοντας υπόψη τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από τον φόρο επί της προστιθέμενης αξίας (1), και ιδιαίτερα το άρθρο 4 παράγραφος 4 και το άρθρο 6 παράγραφος 3 δεύτερη περίπτωση,
   Μετά από διαβούλευση με τη συμβουλευτική επιτροπή ιδίων πόρων,
   Εκτιμώντας τα ακόλουθα:
   
               (1)
            
            
               Βάσει του άρθρου 377 της οδηγίας 2006/112/ΕΚ του Συμβουλίου (2), η Πορτογαλία μπορεί να εξακολουθήσει να απαλλάσσει τις πράξεις που αναφέρονται στο παράρτημα X μέρος B σημείο 10 της εν λόγω οδηγίας, με τις προϋποθέσεις που ίσχυαν σε αυτό το κράτος μέλος την 1η Ιανουαρίου 1989. Οι πράξεις αυτές πρέπει να λαμβάνονται υπόψη για τον προσδιορισμό της βάσης των ιδίων πόρων ΦΠΑ.
            
         
               (2)
            
            
               Με την από 10 Απριλίου 2014 απάντησή της στην επιστολή της Επιτροπής, της 19ης Φεβρουαρίου 2014, σχετικά με την απλούστευση των ελέγχων των ιδίων πόρων ΦΠΑ (3), η Πορτογαλία ζήτησε εξουσιοδότηση από την Επιτροπή προκειμένου να χρησιμοποιεί σταθερό ποσοστό της ενδιάμεσης βάσης για τον υπολογισμό της βάσης των ιδίων πόρων ΦΠΑ για τις πράξεις που αναφέρονται στο παράρτημα X μέρος B σημείο 10 της οδηγίας 2006/112/ΕΚ, για τα οικονομικά έτη 2014 έως 2020. Η Πορτογαλία έχει αποδείξει ότι το ιστορικό ποσοστό παρέμεινε σταθερό με την πάροδο του χρόνου. Ως εκ τούτου, η Πορτογαλία θα πρέπει να εξουσιοδοτηθεί να υπολογίζει τη βάση ιδίων πόρων ΦΠΑ χρησιμοποιώντας σταθερό ποσοστό σύμφωνα με την επιστολή που απέστειλε η Επιτροπή.
            
         
               (3)
            
            
               Η Πορτογαλία ζήτησε εξουσιοδότηση από την Επιτροπή προκειμένου να χρησιμοποιήσει στοιχεία των εθνικών λογαριασμών ΕΣΛ 2010 από το 2011 για τον υπολογισμό του σταθμισμένου μέσου συντελεστή ΦΠΑ για το οικονομικό έτος 2014. Τα τελευταία διαθέσιμα στοιχεία των εθνικών λογαριασμών ΕΣΛ 95 με τα αναγκαία επίπεδα ανάλυσης είναι του έτους 2010, ενώ τα στοιχεία των εθνικών λογαριασμών ΕΣΛ 2010 με τα αναγκαία επίπεδα ανάλυσης θα είναι διαθέσιμα από το έτος 2011, το αργότερο μέχρι την ημερομηνία κατά την οποία η Πορτογαλία πρέπει να υποβάλει την κατάσταση της βάσης των ιδίων πόρων ΦΠΑ για το οικονομικό έτος 2014. Ως εκ τούτου, η Πορτογαλία θα πρέπει να εξουσιοδοτηθεί να χρησιμοποιήσει στοιχεία των εθνικών λογαριασμών ΕΣΛ 2010 από το έτος 2011 για τον υπολογισμό του σταθμισμένου μέσου συντελεστή ΦΠΑ για το οικονομικό έτος 2014.
            
         
               (4)
            
            
               Σύμφωνα με το άρθρο 10 παράγραφος 2 του κανονισμού (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου (4) (ΕΣΛ 2010), τα κράτη μέλη μπορούν, για τους σκοπούς του καθορισμού των ιδίων πόρων που βασίζονται στον ΦΠΑ, να χρησιμοποιούν στοιχεία που βασίζονται στο ΕΣΛ 2010, όσο παραμένει σε ισχύ η απόφαση 2007/436/ΕΚ, Ευρατόμ του Συμβουλίου (5), εάν δεν είναι διαθέσιμα τα απαιτούμενα αναλυτικά στοιχεία του ΕΣΛ 95.
            
         
               (5)
            
            
               Για λόγους διαφάνειας και ασφάλειας δικαίου, η εφαρμογή αυτής της εξουσιοδότησης είναι σκόπιμο να περιοριστεί χρονικά.
            
         
               (6)
            
            
               Ως εκ τούτου, είναι σκόπιμο να τροποποιηθεί αναλόγως η εκτελεστική απόφαση 2013/749/ΕΕ, Ευρατόμ της Επιτροπής (6),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η εκτελεστική απόφαση 2013/749/ΕΕ, Ευρατόμ τροποποιείται ως εξής:
   
               1)
            
            
               ο τίτλος αντικαθίσταται από το ακόλουθο κείμενο:
               ·
            
         
               2)
            
            
               το άρθρο 1 αντικαθίσταται από το ακόλουθο κείμενο:
               «Άρθρο 1
               Για τον υπολογισμό της βάσης των ιδίων πόρων που προέρχονται από τον ΦΠΑ, από την 1η Ιανουαρίου έως την 31η Δεκεμβρίου 2013, η Πορτογαλία εξουσιοδοτείται να χρησιμοποιεί κατά προσέγγιση εκτιμήσεις όσον αφορά την ακόλουθη κατηγορία πράξεων που αναφέρονται στο παράρτημα X μέρος Β της οδηγίας 2006/112/ΕΚ:
               
                            
                        
                        
                           Μεταφορά προσώπων (σημείο 10).»
                        
                     ·
         
               3)
            
            
               παρεμβάλλεται το ακόλουθο άρθρο 1α:
               «Άρθρο 1α
               Για τον υπολογισμό της βάσης των ιδίων πόρων που προέρχονται από τον ΦΠΑ, από την 1η Ιανουαρίου 2014 έως την 31η Δεκεμβρίου 2020, η Πορτογαλία εξουσιοδοτείται να χρησιμοποιεί το 0,03 % της ενδιάμεσης βάσης όσον αφορά τις πράξεις που αναφέρονται στο παράρτημα X μέρος Β σημείο 10 (μεταφορά προσώπων) της οδηγίας 2006/112/ΕΚ.»·
         
               4)
            
            
               το άρθρο 2 αντικαθίσταται από το ακόλουθο κείμενο:
               «Άρθρο 2
               Για την κατανομή των πράξεων κατά στατιστική κατηγορία, η Πορτογαλία εξουσιοδοτείται να χρησιμοποιήσει στοιχεία των εθνικών λογαριασμών ΕΣΛ 2010 που αφορούν το 2011 για τον υπολογισμό της βάσης των ιδίων πόρων ΦΠΑ για το οικονομικό έτος 2014.».
         Άρθρο 2
   Η παρούσα απόφαση απευθύνεται στην Πορτογαλική Δημοκρατία.
   
      Βρυξέλλες, 26 Νοεμβρίου 2014.
      
         
            Για την Επιτροπή
         
         Kristalina GEORGIEVA
         
            Αντιπρόεδρος
         
      
   
   
      (1)  ΕΕ L 155 της 7.6.1989, σ. 9.
   
      (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1).
   
      (3)  Ares(2014)405079.
   
      (4)  Κανονισμός (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, για το ευρωπαϊκό σύστημα εθνικών και περιφερειακών λογαριασμών της Ευρωπαϊκής Ένωσης (ΕΕ L 174 της 26.6.2013, σ. 1).
   
      (5)  Απόφαση 2007/436/ΕΚ, Ευρατόμ του Συμβουλίου, της 7ης Ιουνίου 2007, για το σύστημα των ιδίων πόρων των Ευρωπαϊκών Κοινοτήτων (ΕΕ L 163 της 23.6.2007, σ. 17).
   
      (6)  2013/749/ΕΕ, Ευρατόμ: Εκτελεστική απόφαση της Επιτροπής, της 10ης Δεκεμβρίου 2013, με την οποία εξουσιοδοτείται η Πορτογαλία να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ (ΕΕ L 333 της 12.12.2013, σ. 81).